《过齐篇》
宋代·张方平

有叟羁穷垂白头，潜神密理同天游。朝歌鼓刀既屠纣，渭滨垂天来钓周。

晚遭西伯与同载，首封东海荒营丘。洋洋大风仅千祀，当年固乃屠钓俦。

世变后有薛公文，馆中多坐倜傥人。鲁连节重轻丘山，冯驩气高微风云。

丈夫志义绝流俗，岂与层层雏鼠群。楚汉兴亡事已微，后世倾夺奚足讥。

龙韬豹略苦迂阔，使公复生将安归。

作者简介：（1007—1091）应天宋城人，字安道，号乐全居士。仁宗景祐元年举茂才异等科，复中贤良方正科。历知昆山县，通判睦州。西夏入犯，上平戎十策。历知谏院，论建甚多，主与西夏讲和。累进翰林学士，拜御史中丞，改三司使。出知数州府。英宗治平中召拜翰林学士承旨。神宗即位，拜参知政事，反对任用王安石，极论新法之害。以太子少师致仕。既告老，而论事益切，于用兵、起狱尤反复言之。卒谥文定。有《乐全集》。